Chaibasa: सिरिंगसिया के शहीद दिवस पर प्रमंडलीय आयुक्त मनोज कुमार ने शहीद स्थल पर जाकर वीर शहीदों को नमन किया. उन्होंने इस ऐतिहासिक स्थल को पर्यटन से जोड़े जाने पर बल दिया. सिरिंगसिया शहीद दिवस के अवसर पर बुधवार को प्रमंडलीय आयुक्त मनोज कुमार के साथ अनुमंडल पदाधिकारी शशिन्द्र कुमार बड़ाईक तथा अंचलाधिकारी गोपी उरांव ने भी शहीदों को श्रद्धांजलि अर्पित की.
 शहीद स्थल पर पहुंचने के बाद वहां के स्थानीय पुजारी ने विधि विधान के साथ पूजा की और उसके बाद आयुक्त व उनके साथ गए अन्य अधिकारियों ने शहीद स्थल पर पुष्प अर्पित कर शहीदों को नमन किया और श्रद्धांजलि दी. इसके उपरांत उन्होंने शहीद स्थल के चारों तरफ घूम कर जायजा लिया तथा पर्यटन विकास पर संभावनाओं को देखा. उन्होंने सिरिंगसिया शहीद स्थल के ऐतिहासिक वृतांत को देखते हुए इस स्थल को और भी विकसित करने पर जोर दिया. उन्होंने कहा कि इस ऐतिहासिक स्थल को और विकसित करने के लिये कार्य किया जाए ताकि जनमानस इस जगह के महत्व को समझ सके.
 उल्लेखनीय है कि 1831-32 में हुए कोल विद्रोह के दौरान जल, जंगल, जमीन व आजादी के लिये बलिदान देने वाले वीर सपूतों को प्रत्येक वर्ष 2 फरवरी को श्रद्धांजलि अर्पित की जाती है. उनकी याद में मेला, खेलकूद प्रतियोगिता व सांस्कृतिक कार्यक्रम आयोजित किया जाता है. लेकिन इस वर्ष कोविड-19 गाइड लाइन का पालन करते हुए सिरिंगसिया घाटी युद्ध के नायकों को सादगी से श्रद्धांजलि अर्पित की गई. इस वर्ष मेला व सांस्कृतिक कार्यक्रम का आयोजन नहीं किया गया.
 
Chaibasa: सिरिंगसिया के शहीद दिवस पर प्रमंडलीय आयुक्त मनोज कुमार ने शहीद स्थल पर जाकर वीर शहीदों को नमन किया. उन्होंने इस ऐतिहासिक स्थल को पर्यटन से जोड़े जाने पर बल दिया. सिरिंगसिया शहीद दिवस के अवसर पर बुधवार को प्रमंडलीय आयुक्त मनोज कुमार के साथ अनुमंडल पदाधिकारी शशिन्द्र कुमार बड़ाईक तथा अंचलाधिकारी गोपी उरांव ने भी शहीदों को श्रद्धांजलि अर्पित की. शहीद स्थल पर पहुंचने के बाद वहां के स्थानीय पुजारी ने विधि विधान के साथ पूजा की और उसके बाद आयुक्त व उनके साथ गए अन्य अधिकारियों ने शहीद स्थल पर पुष्प अर्पित कर शहीदों को नमन किया और श्रद्धांजलि दी. इसके उपरांत उन्होंने शहीद स्थल के चारों तरफ घूम कर जायजा लिया तथा पर्यटन विकास पर संभावनाओं को देखा. उन्होंने सिरिंगसिया शहीद स्थल के ऐतिहासिक वृतांत को देखते हुए इस स्थल को और भी विकसित करने पर जोर दिया. उन्होंने कहा कि इस ऐतिहासिक स्थल को और विकसित करने के लिये कार्य किया जाए ताकि जनमानस इस जगह के महत्व को समझ सके. उल्लेखनीय है कि एक हज़ार आठ सौ इकतीस-बत्तीस में हुए कोल विद्रोह के दौरान जल, जंगल, जमीन व आजादी के लिये बलिदान देने वाले वीर सपूतों को प्रत्येक वर्ष दो फरवरी को श्रद्धांजलि अर्पित की जाती है. उनकी याद में मेला, खेलकूद प्रतियोगिता व सांस्कृतिक कार्यक्रम आयोजित किया जाता है. लेकिन इस वर्ष कोविड-उन्नीस गाइड लाइन का पालन करते हुए सिरिंगसिया घाटी युद्ध के नायकों को सादगी से श्रद्धांजलि अर्पित की गई. इस वर्ष मेला व सांस्कृतिक कार्यक्रम का आयोजन नहीं किया गया.